b'\n_START_ARTICLE_\nAnxiolitic\n_START_SECTION_\nBarbiturice\n_START_PARAGRAPH_\nBarbituricele exercit\xc4\x83 un efect anxiolitic asociat cu sedarea pe care o cauzeaz\xc4\x83. Riscul de abuz \xc8\x99i dependen\xc8\x9b\xc4\x83 este mare. Mul\xc8\x9bi exper\xc8\x9bi consider\xc4\x83 aceste medicamente demodate pentru tratarea anxiet\xc4\x83\xc8\x9bii, dar c\xc4\x83 sunt bune ca tratament pe termen scurt al insomniei severe, \xc3\xaens\xc4\x83 abia dup\xc4\x83 ce benzodiazepinele sau non-bezondiazepinele au e\xc8\x99uat.\n_START_SECTION_\nCarbama\xc8\x9bi\n_START_PARAGRAPH_\nPus pe pia\xc8\x9b\xc4\x83 ca alternativ\xc4\x83 mai sigur\xc4\x83 la anxioliticele barbiturice, meprobamatul (Miltown, Equanil) a fost \xc3\xaen mod obi\xc8\x99nuit utilizat pentru u\xc8\x99urarea anxiet\xc4\x83\xc8\x9bii la sf\xc3\xa2r\xc8\x99itul anilor 1950 \xc8\x99i \xc3\xaen anii 1960. Asemenea barbituricelor, dozele terapeutice produc sedare, iarf supradozele considerabile pot fi fatala. \xc3\x8en SUA, meprobamatul a fost \xc3\xaen general \xc3\xaenlocuit cu benzodiazepine, dar este acum pe cale de retragere de pe pia\xc8\x9b\xc4\x83 \xc3\xaen multe \xc8\x9b\xc4\x83ri europene \xc8\x99i Canada. Miorelaxantul carisoprodol are efecte anxiolitice prin metabolizarea \xc3\xaen meprobamat. S-a constatat c\xc4\x83 al\xc8\x9bi diferi\xc8\x9bi carbama\xc8\x9bi \xc3\xaemp\xc4\x83rt\xc4\x83\xc8\x99esc aceste efecte, exemple \xc3\xaen acest sens fiind tibamatul \xc8\x99i lorbamatul.\n_START_SECTION_\nAntihistaminice\n_START_PARAGRAPH_\nHidroxizina (Atarax) este o antihistaminic\xc4\x83 aprobat\xc4\x83 ini\xc8\x9bial pentru uz medical de FDA \xc3\xaen 1956. Pe l\xc3\xa2ng\xc4\x83 propriet\xc4\x83\xc8\x9bile sale antihistaminice, hidroxizina posed\xc4\x83 propriet\xc4\x83\xc8\x9bi anxiolitice \xc8\x99i este aprobat\xc4\x83 pentru tratarea anxiet\xc4\x83\xc8\x9bii \xc8\x99i tensiunii. Propriet\xc4\x83\xc8\x9bile sale sedative sunt utile ca premedica\xc8\x9bie \xc3\xaenainte de anestezie sau pentru a induce sedare dup\xc4\x83 anestezie. Hidroxizina s-a ar\xc4\x83tat a fi la fel de eficient\xc4\x83 ca benzodiazepinele \xc3\xaen tratarea tulbur\xc4\x83rii de anxietate generalizat\xc4\x83, dar produce mai pu\xc8\x9bine efecte adverse._NEWLINE_Clorfeniramin\xc4\x83 (Chlor-Trimeton) \xc8\x99i difenhidramina (Benadryl) au efecte hipnotice \xc8\x99i sedative cu propriet\xc4\x83\xc8\x9bi de tip anxiolitic (uz neoficial). Aceste medicamente sunt aprobate de FDA pentru alergii, rinit\xc4\x83 \xc8\x99i urticarie.\n_START_SECTION_\nAntidepresive\n_START_PARAGRAPH_\nMedicamentele antidepresive pot reduce anxietatea \xc8\x99i anumi\xc8\x9bi inhibitori selectivi de recaptare a serotoninei au fost aproba\xc8\x9bi de FDA pentru tratarea a variate tulbur\xc4\x83ri de anxietate. Antidepresivele sunt \xc3\xaen special benefice deoarece anxietatea \xc8\x99i depresia adesea au loc \xc3\xaempreun\xc4\x83.\n_START_SECTION_\nInhibitori selectivi de recaptare a serotoninei\n_START_PARAGRAPH_\nInhibitorii selectivi de recaptare a serotoninei (ISRS) sunt o clas\xc4\x83 de compu\xc8\x99i utiliza\xc8\x9bi \xc3\xaen mod tipic pentru tratarea depresiei, tulbur\xc4\x83rilor de anxietate, TOC \xc8\x99i anumitor tulbur\xc4\x83ri de personalitate. Clasificate \xc3\xaen primul r\xc3\xa2nd ca antidepresive, multe ISRS au efecte anxiolitice, de\xc8\x99i la dozaje mai mari dec\xc3\xa2t cele utilizate pentru tratarea depresiei. \xc3\x8en mod paradoxal, ISRS-urile pot cre\xc8\x99te ini\xc8\x9bial anxietatea din cauza feedback-ului negativ venit prin autoreceptorii serotonergici. Din acest motiv, o benzodiazepin\xc4\x83 folosit\xc4\x83 concomitent poate fi utilizat\xc4\x83 temporar p\xc3\xa2n\xc4\x83 are loc efectul anxiolitic al ISRS.\n_START_SECTION_\nInhibitori ai recapt\xc4\x83rii serotoninei \xc8\x99i noradrenalinei\n_START_PARAGRAPH_\nPrintre inhibitorii recapt\xc4\x83rii serotoninei \xc8\x99i noradrenalinei (IRSN) sunt medicamentele venlafaxin\xc4\x83 \xc8\x99i duloxetin\xc4\x83. Venlafaxina, \xc3\xaen forma eliberat\xc4\x83 prelungit, \xc8\x99i duloxetina, sunt indicate pentru tratamentul tulbur\xc4\x83rii de anxietate generalizat\xc4\x83. IRSN sunt la fel de eficien\xc8\x9bi ca ISRS \xc3\xaen tratarea tulbur\xc4\x83rilor de anxietate.\n_START_SECTION_\nAntidepresive triciclice\n_START_PARAGRAPH_\nAntidepresivele triciclice au efecte anxiolitice; \xc3\xaen orice caz, efectele adverse sunt adesea mai deranjante sau severe, iar supradoza este periculoas\xc4\x83. Exemple sunt imipramina, doxepinul, amitriptilina, nortriptilina \xc8\x99i desipramina.\n_START_SECTION_\nAntidepresive tetraciclice\n_START_PARAGRAPH_\nMirtazapina \xc8\x99i-a demonstrat efectele anxiolitice cu profil mai bun al efectelor adverse dec\xc3\xa2t toate celelalte cazuri de antidepresive, de exemplu, rar cauzeaz\xc4\x83 sau exacerbeaz\xc4\x83 anxietatea. Oricum, \xc3\xaen multe \xc8\x9b\xc4\x83ri (precum SUA \xc8\x99i Australia), nu sunt aprobate \xc3\xaen mod specific pentru tulbur\xc4\x83rilor de anxietate \xc8\x99i sunt utilizate \xc3\xaen mod neoficial.\n_START_SECTION_\nInhibitorii de monoaminoxidaz\xc4\x83\n_START_PARAGRAPH_\nInhibitorii de monoaminoxidaz\xc4\x83 (IMAO) sunt eficien\xc8\x9bi \xc3\xaen caz de anxietate, dar restric\xc8\x9biile dietetice ale acestora, efectele adverse \xc8\x99i disponibilitatea unor medicamente eficiente mai noi le liminteaz\xc4\x83 utilizarea. \xc3\x8en cadrul primei genera\xc8\x9bii de IMAO sunt: fenelzina, isocarboxazidul, \xc8\x99i tranilcipromina. Moclobemidei, un inhibitor reversibil de MAO-A, \xc3\xaei lipsesc restric\xc8\x9biile dietetice asociate cu IMAO clasici. Medicamentul este utilizat \xc3\xaen Canada, Regatul Unit \xc8\x99i Australia.\n_START_SECTION_\nSimpatolitice\n_START_PARAGRAPH_\nSimpatolitecele sunt un grup anti-hipertensive care inhib\xc4\x83 activitatea sistemului nervos simpatic, iar anumite medicamente din cadrul acestui grup au prezentat efecte anxiolitice precum \xc8\x99i terapie poten\xc8\x9bial\xc4\x83 pentru TSPT.\n_START_SECTION_\nBeta-blocan\xc8\x9bi\n_START_PARAGRAPH_\nDe\xc8\x99i nu sunt aproba\xc8\x9bi oficial \xc3\xaen acest scop, beta-blocan\xc8\x9bii pot avea de asemenea un efect antianxietate.\n_START_SECTION_\nAgonist alfa-adinergic\n_START_PARAGRAPH_\nAgnoi\xc8\x99tii receptorului adrenergic alfa-2 clonidina \xc8\x99i guanfacina au demonstrat at\xc3\xa2t efecte anxiolitice c\xc3\xa2t \xc8\x99i anxiogenice.\n_START_SECTION_\nPhenibut\n_START_PARAGRAPH_\nPhenibut (nume de brand Anvifen, Fenibut, Noofen) este un anxiolitic utilizat \xc3\xaen Rusia. Phenibut este un agonist al receptorului GABAB, precum \xc8\x99i un antagonist la con\xc8\x9binutului subunit\xc4\x83\xc8\x9bii al canalelor de calciu voltaj-dependente, \xc3\xaen mod asem\xc4\x83n\xc4\x83tor gabapentinoidelor precum gabapentin \xc8\x99i pregabalin. Medica\xc8\x9bia nu este aprobat\xc4\x83 de FDA pentru utilizare \xc3\xaen Statele Unite, dar este v\xc3\xa2ndut\xc4\x83 online ca supliment.\n_START_SECTION_\nMebicar\n_START_PARAGRAPH_\nMebicar (mebicarum) este un anxiolitic produs \xc3\xaen Letonia \xc8\x99i utilizat \xc3\xaen Europa de Est. Mebicar are un efect asupra structurii activit\xc4\x83\xc8\x9bii limbico-reticulare, \xc3\xaen special asupra zonei emo\xc8\x9bionale a hipotalamusului, precum \xc8\x99i a toate 4 sisteme neuromediatoare de baz\xc4\x83 \xe2\x80\x93  acidul \xce\xb3-aminobutiric (GABA), colina, serotonina \xc8\x99i activitatea adrenergic\xc4\x83. Mebicar descre\xc8\x99te nivelul de noradrenalin\xc4\x83 din creier, nu exercit\xc4\x83 efect asupra sistemelor dopaminergice \xc8\x99i cre\xc8\x99te nivelul de serotonin\xc4\x83 din creier.\n_START_SECTION_\nSelank\n_START_PARAGRAPH_\nSelank este un anxiolitic care are la baz\xc4\x83 peptide dezvoltat de Institutul de Genetic\xc4\x83 Molecular\xc4\x83 al Academiei de \xc8\x98tiin\xc8\x9be a Rusiei. Selank este o heptapeptid\xc4\x83 cu secven\xc8\x9ba Thr-Lys-Pro-Arg-Pro-Gly-Pro. Este un analog sintetic al tetrapeptidei umane tuftsin. Ca atare, mimic\xc4\x83 multe din efectele sale. S-a observat c\xc4\x83 ajusteaz\xc4\x83 IL-6 \xc8\x99i afecteaz\xc4\x83 echilibrul ajut\xc4\x83torului T de citokine celulare. Exist\xc4\x83 eviden\xc8\x9b\xc4\x83 c\xc4\x83 poate de asemenea ajusta expresia factorului neurotrofic derivat din creier la \xc8\x99obolani.\n_START_SECTION_\nBromantan\n_START_PARAGRAPH_\nBromantan este un medicament stimulant cu propriet\xc4\x83\xc8\x9bi anxiolitice dezvoltat \xc3\xaen Rusia la sf\xc3\xa2r\xc8\x99itul anilor 1980, care ac\xc8\x9bioneaz\xc4\x83 \xc3\xaen principal prin inhibarea recapt\xc4\x83rii at\xc3\xa2t a dopaminei c\xc3\xa2t \xc8\x99i a serotoninei \xc3\xaen creier, de\xc8\x99i are de asemenea efecte anticolinergice \xc3\xaen doze foarte mari. Rezultatele studiilor sugereaz\xc4\x83 c\xc4\x83 combina\xc8\x9bia ac\xc8\x9biunilor psihostimulante \xc8\x99i anxiolitice \xc3\xaen spectrul activit\xc4\x83\xc8\x9bii psihotrope a bromantanului este eficient\xc4\x83 \xc3\xaen tratarea tulbur\xc4\x83rilor astenice \xc3\xaen compara\xc8\x9bie cu placebo.\n_START_SECTION_\nEmoxipin\n_START_PARAGRAPH_\nEmoxipin este un antioxidant care este de asemenea un pretins anxiolitic. Structura sa chimic\xc4\x83 se aseam\xc4\x83n\xc4\x83 cu cea a piridoxinei, o form\xc4\x83 a vitaminei B\xe2\x82\x86.\n_START_SECTION_\nAzapironi\n_START_PARAGRAPH_\nAzapironii sunt o clas\xc4\x83 de agoni\xc8\x99ti a receptorului  5-HT1A. Azapironi \xc3\xaen prezent aproba\xc8\x9bi sunt buspironul (Buspar) \xc8\x99i tandospirona (Sediel).\n_START_SECTION_\nPregabalin\n_START_PARAGRAPH_\nEfectul anxiolitic al pregabalinului apare dup\xc4\x83 o s\xc4\x83pt\xc4\x83m\xc3\xa2n\xc4\x83 de utilizare \xc8\x99i este similar \xc3\xaen eficien\xc8\x9b\xc4\x83 lorazepamului, alprazolamului \xc8\x99i venlafaxinei, dar a demonstrat efecte terapeutice mai consistente pentru simptomele psihice \xc8\x99i somatice ale anxiet\xc4\x83\xc8\x9bii. Probe pe termen lung au ar\xc4\x83tat o eficien\xc8\x9b\xc4\x83 continu\xc4\x83 f\xc4\x83r\xc4\x83 dezvoltarea toleran\xc8\x9bei \xc8\x99i spre deosebire de benzodiazepine, nu perturb\xc4\x83 arhitectura somnului \xc8\x99i produce deterior\xc4\x83ri cognitive \xc8\x99i psihomotorii mai pu\xc8\x9bin severe. Pregabalinul manifest\xc4\x83 de asemenea un mai mic poten\xc8\x9bial de abuz \xc8\x99i dependen\xc8\x9b\xc4\x83 dec\xc3\xa2t benzodiazepinele.\n_START_SECTION_\nIsovalerat de mentil\n_START_PARAGRAPH_\nIsovaleratul de mentil este un aditiv alimentar aromatizant care este pus pe pia\xc8\x9b\xc4\x83 ca medicament sedativ \xc8\x99i anxiolitic \xc3\xaen Rusia sub numele Validol.\n_START_SECTION_\nPropofol\n_START_PARAGRAPH_\nPropofol produce efecte anxiolitice, benefice \xc3\xaen timpul procedurilor medicale ce necesit\xc4\x83 sedare.\n_START_SECTION_\nRacetamuri\n_START_PARAGRAPH_\nUnele medicamente din familia racetam precum aniracetam pot avea efecte antianxietate.\n_START_SECTION_\nAlcool\n_START_PARAGRAPH_\nEtanolul este utilizat ca anxiolitic, uneori ca urmare a auto-medica\xc8\x9biei. Imagistica func\xc8\x9bional\xc4\x83 prin rezonan\xc8\x9b\xc4\x83 magnetic\xc4\x83 poate m\xc4\x83sura efectele anxiolitice ale alcoolului \xc3\xaen creierul uman.  British National Formulary afirm\xc4\x83 \xe2\x80\x9eAlcoolul este un hipnotic slab \xc3\xaentruc\xc3\xa2t ac\xc8\x9biunea sa diuretic\xc4\x83 interfereaz\xc4\x83 cu somnul \xc3\xaen timpul ultimei p\xc4\x83r\xc8\x9bi a nop\xc8\x9bii.\xe2\x80\x9d Alcoolul este de asemenea cunoscut pentru tulbur\xc4\x83ri de somn induse de alcool.\n_START_SECTION_\nInhalan\xc8\x9bi\n_START_PARAGRAPH_\nEfectele anxiolitice ale solven\xc8\x9bilor ac\xc8\x9bioneaz\xc4\x83 ca modulatori pozitivi ai receptorilor GABAA (Bowen and colleagues 2006).\n_START_SECTION_\nAlternative la medica\xc8\x9bie\n_START_PARAGRAPH_\nTratamentul psihoterapeutic poate fi o alternativ\xc4\x83 eficient\xc4\x83 la medica\xc8\x9bie. Terapia de expunere este tratamentul recomandat pentru tulbur\xc4\x83rile de anxietate fobice. S-a constatat c\xc4\x83 terapia cognitiv comportamental\xc4\x83 (TCC) este un tratament eficient pentru tulburarea de panic\xc4\x83, tulburarea de anxietate social\xc4\x83, tulburarea de anxietate generalizat\xc4\x83 \xc8\x99i tulburarea obsesiv-compulsiv\xc4\x83. Furnizorii de ocrotire a s\xc4\x83n\xc4\x83t\xc4\x83\xc8\x9bii mentale pot de asemenea ajuta prin educarea suferinzilor \xc3\xaen leg\xc4\x83tur\xc4\x83 cu tulbur\xc4\x83rile de anxietate a-i \xc3\xaendruma pe indivizi spre resurse de auto-ajutor. S-a observat c\xc4\x83 TCC este eficient\xc4\x83 \xc3\xaen tratarea tulbur\xc4\x83rii de anxietate generalizat\xc4\x83 \xc8\x99i posibil mai eficient\xc4\x83 dec\xc3\xa2t tratamentele farmacologice pe termen lung. Uneori medica\xc8\x9bia este combinat\xc4\x83 cu psihoterapia, dar cercet\xc4\x83rile n-a constatat un beneficiu mai mare al combina\xc8\x9biei dintre farmacoterapie \xc8\x99i psihoterapie \xc3\xaen compara\xc8\x9bie cu monoterapia._NEWLINE_Oricum, de\xc8\x99i TCC este o op\xc8\x9biune viabil\xc4\x83 de tratament, poate fi \xc3\xaenc\xc4\x83 ineficient\xc4\x83 pentru mul\xc8\x9bi indivizi. A\xc8\x99adar, asocia\xc8\x9biile medicale canadiene \xc8\x99i americane propun utilizarea de benzodiazepine puternice, dar nu de lung\xc4\x83 durat\xc4\x83, precum clonazepam \xc8\x99i alprazolam \xc8\x99i a unui antidepresiv, de obicei Prozac (fluoxetin\xc4\x83) pentru eficien\xc8\x9ba sa.'